การลอบสังหารวิลเลียม แมกคินลีย์

วิลเลียม แมกคินลีย์ ประธานาธิบดีสหรัฐคนที่ 25 ถูกยิงภายในบริเวณงานนิทรรศการแพน-อเมริกัน ที่อาคารเทมเพิลออฟมิวสิกในบัฟฟาโล รัฐนิวยอร์ก เมื่อวันที่ 6 กันยายน ค.ศ. 1901 หลังจากดำรงตำแหน่งในสมัยที่สองได้เพียง 6 เดือน ขณะนั้นเขากำลังจับมือกับประชาชนอยู่นั้นเอง ลีออน ชอลกอสซ์ ซึ่งมีแนวคิดอนาธิปไตยยิงเขาสองนัดเข้าที่ท้อง แมกคินลีย์เสียชีวิตเมื่อวันที่ 14 กันยายน จากภาวะเนื้อตายเน่าที่เกิดจากบาดแผลดังกล่าว เขาเป็นประธานาธิบดีคนที่สามของอเมริกาที่ถูกลอบสังหาร ต่อจากเอบราแฮม ลิงคอล์นใน ค.ศ. 1865 และเจมส์ เอ. การ์ฟีลด์ใน ค.ศ. 1881

แมกคินลีย์ชื่นชอบการพบปะประชาชนและลังเลจะยอมรับการรักษาความปลอดภัยที่มีให้สำหรับตำแหน่งของเขา จอร์จ บี. คอร์เทลยู เลขานุการประธานาธิบดี เกรงว่าจะมีการพยายามลอบสังหารระหว่างการเยือนเทมเพิลออฟมิวสิกและนำสถานที่นี้ออกจากกำหนดการถึงสองครั้ง แต่แมกคินลีย์ก็เพิ่มมันกลับเข้าไปในกำหนดการทุกครั้ง

ชอลกอชตกงานในช่วงวิกฤตการเงิน ค.ศ. 1893 และหันไปสู่ลัทธิอนาธิปไตย ปรัชญาการเมืองที่ผู้ลอบสังหารผู้นำต่างชาติในยุคนั้นยึดถือ เขาถือว่าแมกคินลีย์เป็นสัญลักษณ์ของการกดขี่และมั่นใจว่าเป็นหน้าที่ของเขาในฐานะนักอนาธิปไตยที่จะต้องสังหารเขา เขาไม่สามารถเข้าใกล้ประธานาธิบดีได้ในระหว่างการเยือนครั้งก่อนหน้า แต่เขายิงเขาถึงสองนัดในขณะที่แมกคินลีย์ยื่นมือมาจับมือกับเขาในแถวต้อนรับที่เทมเพิล กระสุนนัดหนึ่งถากผิวของแมกคินลีย์ไป ส่วนอีกนัดหนึ่งเข้าสู่ช่องท้องของเขาและไม่เคยถูกพบ

แมกคินลีย์ดูเหมือนจะฟื้นตัวในช่วงแรก แต่สภาพของเขาทรุดโทรมลงในวันที่ 13 กันยายน เนื่องจากบาดแผลของเขากลายเป็นเนื้อตายเน่า เขาเสียชีวิตในเวลา 2:15 น. ของวันที่ 14 กันยายน และทีโอดอร์ โรเซอเวลต์ รองประธานาธิบดีของเขาได้ขึ้นดำรงตำแหน่งแทน ชอลกอชถูกตัดสินและถูกประหารด้วยเก้าอี้ไฟฟ้า และรัฐสภาได้ผ่านกฎหมายเพื่อมอบหมายความรับผิดชอบอย่างเป็นทางการให้กรมกิจลับในการคุ้มครองประธานาธิบดี

 เบื้องหลัง 
แมกคินลีย์ได้รับเลือกตั้งอีกครั้งอย่างถล่มทลายในการเลือกตั้งครั้งที่สองกับไบรอันในปี ค.ศ. 1900 ตามคำกล่าวของนักประวัติศาสตร์เอริค รอชเวย์ "ดูเหมือนว่ารัฐบาลของแมกคินลีย์จะดำเนินต่อไปอย่างสงบสุขอีกสี่ปี โดยเป็นรัฐบาลที่ทุ่มเทเพื่อความรุ่งเรือง"

 ดูเพิ่ม 
 การลอบสังหารจอห์น เอฟ. เคนเนดี
 รายชื่อความพยายามและแผนการลอบสังหารประธานาธิบดีสหรัฐ

 อ้างอิง 

 แหล่งข้อมูล 
หนังสือ


หมวดหมู่:คดีฆาตกรรมในสหรัฐในปี พ.ศ. 2544
หมวดหมู่:พ.ศ. 2444 ในรัฐนิวยอร์ก
หมวดหมู่:สหรัฐในปี พ.ศ. 2444
หมวดหมู่:ศตวรรษที่ 20 ในบัฟฟาโล (รัฐนิวยอร์ก)
หมวดหมู่:การเสียชีวิตของบุคคลในรัฐนิวยอร์ก
การลอบสังหาร
หมวดหมู่:สหรัฐในเดือนกันยายน พ.ศ. 2444
หมวดหมู่:ความรุนแรงทางการเมืองในสหรัฐ
หมวดหมู่:นิทรรศการแพนอเมริกัน